Baldur gekk berserksgang á Litla-Hrauni Föngum var brugðið eftir átök hans við fangaverði . Baldur var dæmdur árið 2014 fyrir að maka saur á samfanga sinn og líkamsárás gegn hælisleitanda árið 2018 . Baldur hefur ítrekað gengið í skrokk á samföngum sínum . Fréttablaðið / Stefán Karlsson Auglýsing Baldur Kolbeinsson , fangi á Litla Hrauni , gekk berserksgang á sameiginlegum gangi vistmanna í fyrradag . Hann braut meðal annars sjónvarp , ísskáp og sófa og eldhúsáhöld . Páll Winkel fangelsismálastjóri vildi ekki tjá sig um málið þegar eftir því var leitað . Samkvæmt heimildum Fréttablaðsins þurftu fangaverðir að beita valdi til þess að stöðva Baldur og öðrum föngum hafi verið brugðið vegna átakanna . Páll segir að í aðstæðum sem þessum sé gripið til viðeigandi ráðstafana þegar fangar gerist ofbeldishneigðir . Dæmdur fyrir hrottafengna árás á hælisleitanda Baldur hefur ítrekað gerst sekur um ofbeldi gegn samföngum sínum . Árið 2014 hlaut hann til að mynda átján mánaða fangelsisdóm fyrir tvær líkamsárásir á útivistarsvæðinu á Litla-Hrauni . Í annað skiptið makaði hann meðal annars saur á samfanga sinn , en það atvik átti sér stað í maí 2013 . Í janúar 2018 var Baldur , ásamt Trausta Rafni Hendrikssyni dæmdur fyrir alvarlega líkamsárás gegn hælsleitandanum Houssin Bsraoi í íþróttasal fangelsisins . Árásin var sögð hafa verið bæði skipulögð og hrottafengin en Houssin var fluttur á sjúkrahús með brotnar tennur og mikið marinn . Gripinn við að stela úr nammibar Sama ár var Baldur svo sakaður um að hafa á Þorláksmessu stolið jólagjöfum og myndlykli af áfangaheimili Samhjálpar . Þann 29. janúar var Baldur svo gómaður við að stela sælgæti úr nammibar í söluturni í Hraunbergi í Reykjavík .